Grénge Veltliner
De grénge Veltliner, och nach Wäissgipfler genannt, ass eng Wäisswäin-Riefzort. 
Si gëtt haaptsächlech an Éisträich kultivéiert an zu klengen Deeler an Ungarn, an der Slowakei an an Tschechien.

Déi Zort wiesst am beschtem op Lössbuedem. D'Bandbreet geet vu liicht sprëtzegem Hauswäin bis hin zu qualitativen an alkoholräiche Wäiner, déi ausserdeem och nach lagerungsfäheg sinn.

Wou d'Zort genee hierkënnt, ka bis elo nach net definéiert ginn. Et gëtt awer ugeholl datt den Traminer ee vun de Virfahren ass an datt de Veltliner schonn am 18. Joerhonnert an Nidderéisträich ënner dem Numm Grénge Muskateller existéiert huet.

Kuckt och 
Wäibau an Éisträich

Riefzorten
Wäiss Riefzorten
Wäiss Wäiner